text: مرکزی وزیر داخلہ نے میزورم کے وزیر اعلیٰ جناب للتھانولا کو ایک خط بھی لکھا ہے۔ یہ خط 9 مارچ 2018ء کو بیرابی واقعے سے متعلق جناب للتھانولا کی طرف سے ایک مراسلے کے جواب میں جناب راجناتھ سنگھ نے لکھا ہے۔ جناب راجناتھ سنگھ نے اس بات پر زور دیا کہ آسام اور میزورم کی ریاستی سرکاروں کو امن اور انتظام برقرار رکھنے کے لئے تمام ممکنہ اقدامات کرنے چاہئیں۔ انہوں نے مزید کہا کہ دونوں ریاستوں کے درمیان تمام تصفیہ طلب معاملوں کو آپسی اور باہمی طورپر حل کرنا چاہئے۔